Vyhodnotenie pripomienkového konania
  Návrh nariadenia vlády Slovenskej republiky o technických požiadavkách na držadlá pre spolucestujúcich na dvojkolesových vozidlách

Spôsob pripomienkového konania: bežný postup (17.8.2005 do 8.9.2005)
Zoznam oslovených subjektov: Úrad vlády SR, Podpredseda vlády SR pre ekonomiku, Podpredseda vlády SR pre legislatívu, Podpredseda vlády SR pre hospodárstvo, Podpredseda vlády SR pre európsku integráciu, Inštitút pre aproximáciu práva, Ministerstvo zahraničných vecí SR, Ministerstvo hospodárstva SR, Ministerstvo financií SR, Ministerstvo práce, sociálnych vecí a rodiny SR, Ministerstvo životného prostredia SR, Ministerstvo pôdohospodárstva SR, Ministerstvo výstavby a regionálneho rozvoja SR, Ministerstvo zdravotníctva SR, Ministerstvo vnútra SR, Ministerstvo obrany SR, Ministerstvo kultúry SR, Ministerstvo spravodlivosti SR, Ministerstvo školstva SR, Protimonopolný úrad SR, Najvyšší kontrolný úrad SR, Úrad pre štátnu službu, Úrad geodézie, kartografie a katastra SR, Úrad pre normalizáciu, metrológiu a skúšobníctvo, Úrad priemyselného vlastníctva SR, Úrad jadrového dozoru, Úrad pre verejné obstarávanie, Štatistický úrad SR, Správa štátnych hmotných rezerv SR, Národná banka Slovenska, Generálna prokuratúra SR.     

Počet oslovených subjektov:	31	

Subjekty, ktoré nemali pripomienky: Úrad vlády SR, podpredseda vlády SR pre európsku integráciu, ľudské práva a menšiny, Ministerstvo zahraničných vecí SR, Ministerstvo práce, sociálnych vecí a rodiny SR, Ministerstvo životného prostredia SR, Ministerstvo pôdohospodárstva SR, Ministerstvo výstavby a regionálneho rozvoja SR, Ministerstvo zdravotníctva SR, Ministerstvo obrany SR, Ministerstvo kultúry SR, Ministerstvo školstva SR, Protimonopolný úrad SR, Úrad pre štátnu službu, Úrad geodézie, kartografie a katastra SR, Úrad pre normalizáciu, metrológiu a skúšobníctvo, Úrad priemyselného vlastníctva SR, Úrad jadrového dozoru, Úrad pre verejné obstarávanie, Štatistický úrad SR, Správa štátnych hmotných rezerv SR, Národná banka Slovenska.

Subjekty, ktoré vôbec nezaslali pripomienky:  Ministerstvo hospodárstva SR, Najvyšší kontrolný úrad SR.

Počet vznesených zásadných pripomienok	1    	
počet akceptovaných pripomienok	1	
počet čiastočne akceptovaných pripomienok	-	
počet neakceptovaných pripomienok	-	
počet neaktuálnych pripomienok	- 	

Vysvetlivky k skratkám v tabuľke:
Z – zásadná
O – obyčajná
A – akceptovaná
ČA - čiastočne akceptovaná 
N – neakceptovaná

Rezort	Pripomienka	Typ	Vyh.	Spôsob vyhodnotenia	
Inštitút pre aproximáciu práva
6529/2005/SIAP	K § 2:  Použitý odkaz podľa § 3 ods. 3 zákona č. 19/2002 Z. z., ktorým sa ustanovujú podmienky vydávania aproximačných nariadení v znení neskorších predpisov, odkazuje na technické požiadavky ustanovené v prílohe okrem bodu 1 smernice 93/32/EHS.  Príloha smernice 93/32/EHS sa skladá z bodu 1, ktorý sa delí na body 1.1 a 1.2, a z dvoch doplnkov, pričom práve body 1.1 a 1.2 obsahujú technické požiadavky na držadlá pre spolucestujúcich. Odkaz v súčasnom znení by odkázal na doplnky prílohy, ktoré neobsahujú technické požiadavky a preberajú sa samostatnými odkazmi v § 3 návrhu nariadenia vlády. Z uvedených dôvodov navrhujeme, aby ste slová „technické požiadavky ustanovené v prílohe okrem bodu 1“ nahradili slovami „technické požiadavky ustanovené v bodoch 1.1 a 1.2 prílohy“.
V tejto súvislosti navrhujeme, aby ste v tabuľke zhody na strane 6 uviedli, že body 1.1 a 1.2 prílohy smernice 93/32/EHS sa preberajú ustanovením § 2 návrhu nariadenia vlády.	
O

O	
A

A	
Upravené.	
	2.	K § 3 ods. 2: Podľa tohto ustanovenia sa má k žiadosti o udelenie typového schválenia ES komponentu za stanovených podmienok  priložiť informačný dokument, „ktorý spĺňa požiadavky ustanovené v doplnku 1 prílohy smernice 93/32/EHS“. Uvedený doplnok však neobsahuje vzor informačného dokumentu ani konkrétne požiadavky, ktoré musí informačný dokument spĺňať, ale odkazuje na jednotlivé body prílohy II smernice 92/61/EHS. Keďže smernica 92/61/EHS bola nahradená smernicou 2002/24/ES, žiadame, aby ste priamo v texte tohto ustanovenia uviedli odkaz na príslušné ustanovenia smernice 2002/24/ES, ktoré obsahujú vzor informačného dokumentu alebo požiadavky, ktoré musí tento dokument spĺňať.
	
O	
N	
Informačný dokument tvorí súčasť technickej dokumentácie, ktorý vyplní výrobca a predloží k žiadosti o udelenie typového schválenia ES. Po typovom schválení tvorí prílohu osvedčenia o typovom schválení ES a je predkladaný a uznávaný vo všetkých členských štátoch EÚ v rámci uvedenia vozidla alebo komponentu na trh alebo do prevádzky  príp. v procese ďalšieho typového schvaľovania. 
Znenie je upravené podľa záverov LRV SR z 20.2.2005.	
	K § 4: Navrhujeme, aby ste za slová „Príslušný štátny orgán“ vložili odkaz na poznámku pod čiarou, v ktorej uvediete ustanovenie zákona, ktoré určuje príslušný štátny orgán.   
V čl. 2 smernice Komisie 1999/24/ES sa okrem iného ustanovuje, že členské štáty nesmú odmietnuť predaj alebo uvedenie do prevádzky držadiel pre spolucestujúcich, ak držadlá spĺňajú požiadavky smernice 93/32/EHS v znení smernice 1999/24/ES. Táto časť ustanovenia čl. 2 smernice 1999/24/ES nie je prebratá v § 4 návrhu nariadenia vlády. Preto navrhujeme, aby ste za slovami „z dôvodov týkajúcich sa držadiel pre spolucestujúcich“ vypustili čiarku a vložili za ne slová „alebo uvedenie typu držadiel pre spolucestujúcich na trh4) alebo jeho uvedenie do prevádzky v premávke na pozemných komunikáciách5),“.	
O

         O	
A

A	
Upravené.	
	K § 5: Navrhujeme, aby ste za slová „Ministerstvo dopravy, pôšt a telekomunikácií Slovenskej republiky“ vložili odkaz na poznámku pod čiarou, v ktorej odkážete na § 99 písm. u) zákona č. 725/2004 Z. z. 
	
O	
N	
Podľa záverov LRV z 20.12.2005 bol § 5 vypustený.	
	K tabuľke zhody:
Navrhujeme, aby ste z dôvodu duplicity vypustili text na stranách 7 až 9 tabuľky zhody. 
	
O	
A	
Vypustené.	
Ministerstvo financií SR
MF/21759/2005-81	Návrh odporúčam prehodnotiť v kontexte s čl. 2 ods. 2 Ústavy SR, pretože upravuje konanie štátnych orgánov, (§ 4 a 5), s Legislatívnymi pravidlami vlády SR (§ 6 a príloha) a s prílohou č. 2 týchto pravidiel (úvodná veta, poznámka pod čiarou k odkazu 1).
	O	ČA	Nezavádzajú sa nové kompetencie štátnych 
orgánov.
Kompetencia štátneho dopravného
úradu v oblasti typového schvaľovania podľa § 
4 vychádza zo zákona č. 725/2004 Z.z., a to z§ 
99 písm. o) bod 2., § 5 ods. 5, 11 a 20, § 6 ods. 
5, 7 a 10, § 7 ods. 6, 9 a 13, § 8 ods. 10 a 17; 
kompetencie príslušných štátnych orgánov 
uvedených v § 5 vychádzajú z osobitných 
predpisov.
Pôvodný § 5 bol vypustený.	
Ministerstvo vnútra SR
SLV-795-5/1-2005	K § 1: Žiadame na koniec ustanovenia § 1 ods. 1 doplniť slová: „a upravuje podrobnosti o typovom schvaľovaní držadiel pre spolucestujúcich na dvojkolesových motorových vozidlách.“	Z	A	Upravené.	
	K § 3 ods. 3: Odporúčame upresniť, kto vydáva „osvedčenie o typovom schválení ES komponentu“.	O	A	Upravené.	
Ministerstvo spravodlivosti SR
14855/05-53	Navrhuje v celom texte návrhu nariadenia používať namiesto citácie Smernice Rady 93/32/EHS zo 14. júna 193 o držadlách pre spolucestujúcich na dvojkolesových motorových vozidlách v znení smernice Komisie 1999/24/ES odkazy a k nim poznámky pod čiarou. 
	O	N	Upravené obdobne ako v ostatných aproximačných nariadeniach. Spôsob zavedenia aproximačného odkazu podľa § 3 ods. 3 zákona č. 19/2002 Z. z., ktorým sa ustanovujú podmienky vydávania aproximačných nariadení vlády Slovenskej republiky priamo v texte (odkázať na prílohu smernice s uvedením plného znenia označenia smernice) bol dohodnutý s Úradom vlády Slovenskej republiky - Inštitútom pre aproximáciu práva a odsúhlasený na rokovaní Legislatívnej vlády Slovenskej republiky dňa 28.6.2005.	
	K jednotlivým ustanoveniam:
K § 3 ods. 1 :
Odporúčame zmeniť slovosled prvej vety tak, aby začínala slovami „Ak sú splnené technické požiadavky..., udelenie typového schválenia...nemožno odmietnuť.“. 
	O	N	Upravené obdobne ako v ostatných aproximačných nariadeniach.	
	K § 3 ods. 2: 
Navrhujeme nasledovné znenie tohto odseku: „(2) Ak sa žiadosť o udelenie typového schválenia ES komponentu z dôvodov týkajúcich sa držadiel pre spolucestujúcich nepredkladá spolu so žiadosťou o schválenie ES vozidla, jej prílohou je informačný dokument, ktorý spĺňa požiadavky ustanovené v osobitnom predpise.X)“. V poznámke pod čiarou k odkazu X) sa uvedie doplnok 1 prílohy smernice 93/32/EHS v súlade so všeobecnou pripomienkou. 	O	ČA	Znenie je upravené.	
	K § 4 : 
Odporúčame zmeniť slovosled vety; k tomu pozri pripomienku k 3 ods. 1. Ďalej navrhujeme aspoň odkazom a poznámkou pod čiarou obsahujúcou citáciu príslušného právneho predpisu uviesť, aký štátny orgán sa v tomto ustanovení má na mysli. 
	O	ČA	Znenie je upresnené.	
	K § 5 : 
Odporúčame ustanoviť lehotu, v ktorej Ministerstvo dopravy, pôšt a telekomunikácií oznámi Európskej komisii prijatie všeobecne záväzného právneho predpisu v oblasti dotknutej predkladaným nariadením. Podľa navrhovaného znenia sa tak môže stať aj niekoľko rokov po uverejnení právneho predpisu v Zbierke zákonov Slovenskej republiky.   
	O	N	Neaktuálne. Pôvodný § 5 bol vypustený.	
	Pripomienky legislatívno-technického charakteru a ostatné pripomienky odporúčajúceho charakteru ú v návrhu zapracované, pokiaľ neodporovali sledovanému cieľu. 				
Generálna prokuratúra SR
Leg/2 470/05-6		Podľa splnomocňovacích ustanovení zákona č. 725/2004 Z.z. o podmienkach prevádzky vozidiel v premávke na pozemných komunikáciách a o zmene a doplnení niektorých zákonov má predmetné nariadenie vlády určiť technické požiadavky na držadlá pre spolucestujúcich na dvojkolesových motorových vozidlách, avšak hlavný obsah nariadenia vlády je riešený len odkazom na príslušné smernice Rady EHS     (§ 2). Z uvedeného dôvodu odporúčame technické podmienky doplniť do predmetného návrhu a vypustiť ustanovenia § 4 a 5, ktoré do tohto nariadenia nepatria.
	O	ČA	Z uvedených splnomocňovacích ustanovení 
zákona  č. 725/2004 Z. z. vyplýva, že 
v nariadení možno upraviť okrem iného aj 
„Podrobnosti o typovom  schválení ES vozidla 
a o technických požiadavkách, ktoré musí 
vozidlo spĺňať z hľadiska 
konštrukcie…“.Podľa § 3 ods. 3 zákona č. 
19/2002 Z. z. je možné formou aproximačného 
odkazu prebrať zo smernice ES prílohy 
upravujúce technické údaje; spôsob zavedenia 
aproximačného odkazu priamo v texte 
(odkázať na prílohu smernice s uvedením 
plného znenia označenia smernice ES/EÚ) bol 
odsúhlasený na rokovaní LRV dňa 28.6.2005. 
Nezavádzajú sa nové kompetencie štátnych 
orgánov.
Kompetencia štátneho dopravného
úradu v oblasti typového schvaľovania podľa § 
3 vychádza zo zákona č. 725/2004 Z.z., a to z§ 
99 písm. o) bod 2., § 5 ods. 5, 11 a 20, § 6 ods. 
5, 7 a 10, § 7 ods. 6, 9 a 13, § 8 ods. 10 a 17; 
kompetencie príslušných štátnych orgánov 
uvedených v § 4 vychádzajú z osobitných 
predpisov.
Pôvodný § 5 bol vypustený.